Äriruumi üürileping

Käesolev leping on sõlmitud  Tartus,  ……….. 2008.a.

Mittetulundusühing Tartu Spordiselts Kalev, aadress Tartu, registrikood ……  (edaspidi nimetatud Üürileandja), keda esindab  juhatuse esimees Neinar Seli
ja
Tartu linn, aadress Tartu, Raekoda, registrikood 75006546 (edaspidi nimetatud Üürnik), keda esindab Tartu Linnavalitsuse Linnavarade osakonna juhataja Kunnar Jürgenson, kes tegutseb Tartu Linnavalitsuse ……...a korralduse nr … alusel
(edaspidi eraldi nimetatud Pool ning koos ja ühiselt nimetatud Pooled), sõlmisid käesoleva lepingu (edaspidi nimetatud Leping) alljärgnevas:
1. Lepingu ese ja tähtaeg
1.1. Üürileandja annab Üürnikule tasu eest kasutamiseks kinnistu ja sellel paikneva hoone  (edaspidi nimetatud Äriruumid) aadressil Tartu linn, Magasini 5,  hoone  üldpinnaga 538 m2, kinnistu suurusega 646  m2. Äriruumide koosseis ja plaan on sätestatud Lepingu Lisas 1.
1.2. Äriruumide üleandmisel Üürniku faktilisse kasutusse  vormistavad Pooled  Äriruumide üleandmise akti, mis on Lepingu Lisaks 2. 
1.3. Leping jõustub selle sõlmimise kuupäevast ja kehtib tähtajalisena kuni 30. juuni  2013.a. 
1.4. Üürnik kasutab  Äriruume kultuurilise tegevuse läbiviimiseks ja bürooruumidena. 
2. Üür ja kõrvalkulud 
2.1. Üürnik kohustub maksma Üürileandjale igakuiselt  üüri 25 000.-  (kakskümmend viis tuhat) krooni kuus. Aastane  üür on seega 300 000.-  (kolmsada tuhat) krooni (edaspidi nimetatud Üür). Üürile ei lisandu  käibemaksu. 

2.2 Euro kasutamisele võtmisel Eestis arvestab Üürileandja Üüri summa ja Lepingu järgsed maksed eurodesse ümber lähtudes põhimõttest, et Üüri ja muude Lepingus kokku lepitud maksete suurused ümberarvestatuna ( suhe Lepingu sõlmimisel 1 EUR=15,6466 EEK) oleksid Lepingu sõlmimise päeval ja Lepingu järgse makse tasumise päeval samaväärsed. Kuni Eesti krooni käibelolekuni väljastab Üürileandja Üürnikule arve(d) Eesti kroonides.
2.3. Üürileandjal on õigus Üüri korrigeerida  kolmanda aasta möödumisel Lepingu jõustumisest arvestades Statistikaameti poolt avaldatud tarbijahinnaindeksi muutust, kuid mitte rohkem kui  4 (neli) protsenti eelneva aastase perioodi kuu Üüri suurusest ja edaspidi samadel tingimustel iga järgmise aasta juunikuus. 

2.4. Üüri hakatakse arvestama ja Üürnikul tekib Üüri tasumise kohustus alates 01. septembrist 2008 a. 
2.5. Lisaks Üürile on Üürnik kohustatud tasuma Äriruumide kasutamisega seotud kõrvalkulud (edaspidi nimetatud Kõrvalkulud)  Kõrvalkuludeks on  kulud  Äriruumide kütte, elektrienergia,  vee- ja  kanalisatsiooni teenuste, prügiveo, valve, hoone väliskoristuse  ning  hoone kindlustamise kulud.  
2.6. Üürnik kohustub sõlmima punktis 2.5 Kõrvalkulude tarbimiseks otselepingud vastavate teenuse osutajatega ja  tasuma nende eest otse vastavalt tema poolt tarbitud teenuste mahule otse  vastava teenuse osutajale.
2.7 Üürnik kohustub tasuma kõik kinnisasjaga seotud kohalikud ja riiklikud maksud ja võimalikud riigilõivud. 
2.8. Üürnik maksab Üüri  ja punktis 2.7 toodud kulud Üürileandja poolt esitatud arve alusel üks kord kuus jooksva kuu 20. (kahekümnendaks) kuupäevaks. Üürileandja kohustub esitama Üürnikule nõuetekohase arve hiljemalt 10 (kümme) kalendripäeva enne Üüri tasumise tähtaega. 
3. Poolte õigused ja kohustused
3.1. Üürileandja kohustub:
3.1.1. andma Üürnikule  Äriruumid üle hiljemalt  01. juuliks  2008.a.;
3.1.2  oma õiguste ja kohustuste täitmisel segama võimalikult vähe Üürniku tegevust;
3.1.3. teatama kirjalikult Üürnikule Hoone võõrandamisest või piiratud asjaõigusega koormamisest 10 (kümme) kalendripäeva jooksul alates omandi üleminekust või vastava kande tegemisest kinnistusraamatusse;
3.1.4. esitama pretensioonid, mida tal on õigus Lepingu kohaselt Üürnikule esitada, 5 (viie) tööpäeva jooksul arvates päevast, mil ta sai teada või pidi saama teada sündmustest või asjaoludest, mis annavad aluse pretensiooni esitamiseks.
3.1. 5 ühe kuu jooksul alates  Lepingu sõlmimisest tegema käesoleva Lepingu kohta märke  kinnistusraamatusse.

3.2. Üürnik kohustub:
3.2.1. Äriruumid nende vastuvõtmisel Üürileandjalt hoolikalt üle vaatama ja alla kirjutama Äriruumide üleandmise aktile. Üürnik on kohustatud esitama oma märkused seoses Äriruumide puudustega üleandmise aktis; 
3.2.2. tasuma igakuiselt Üüri ja   Kõrvalkulusid Lepingus fikseeritud tingimustel; 
3.2.3. kasutama Äriruume vastavalt Lepingus ettenähtud sihtotstarbele;
3.2.4. kooskõlastama kõik Äriruumides tehtavad muudatused või parendused eelnevalt kirjalikult Üürileandjaga; 
3.2.5 teatama Üürileandjale viivitamatult igast Äriruumides  toimunud avariist, tulekahjust jms, võttes koheselt tarvitusele abinõud edasiste kahjude ärahoidmiseks ja tagajärgede likvideerimiseks;
3.2.6 omal kulul projekteerima ja  seejärel  välja ehitama Äriruumidesse kultuurilise tegevuse läbiviimiseks  vajaminevad ruumid koos kommunikatsioonidega  (  elekter, ventilatsioon, side jms);
3.2.7 tegema Lepingu kehtivuse ajal Äriruumis  omal kulul hooldusremonti vastavalt vajadusele s.t. hoidma omal kulul Äriruumi ja selle keskkütte-, veevarustuse-, kanalisatsiooni-  elektri,- ventilatsiooni-, tuletõrje-, side- ja muude teenuste osutamiseks vajalikud süsteemid Äriruumi normaalseks toimimiseks vajalikus seisundis. Nimetatud hooldusremondi kulusid ei arvestata maha  Üürist ning  need ei kuulu Üürileandja poolt Lepingu kehtivuse ajal ega Lepingu  lõppemisel, lõpetamisel või ülesütlemisel hüvitamisele. 
3.2.8. järgima kõiki kehtivates seadustes ja õigusaktides sätestatud nõudeid seoses töökeskkonna ja tööohutusega. See hõlmab, kuid ei piirdu tule-, sanitaar-, tööohutuse ja muude sätestatud eeskirjade ja nõuetega ning tagama heakorra territooriumil; 
3.2.9 andma Äriruumid osaliselt  alates 01.07.2008 .a allkasutusse Lepingu Lisas 3 toodud allkasutajatele  lepingu lisas toodud tingimustel tähtajaga kuni  31.12.2008;
3.2.10. punktis 3.2.9 nimetatud allkasutuslepingutest saadav üüritulu ajavahemiku 01.07.2008.a. kuni 31. 08.2008.a. eest  kuulub Üürileandjale ja Üürnik peab nimetatud summa tagastama Üürileandjale peal üüri laekumist tema arveldusarvele;
3.2.11 lubama Üürileandja esindajaid Üürniku tööajal takistamatult kõikidesse Äriruumidesse Lepingu tingimuste täitmise kontrollimiseks;
3.2.12 esitama pretensioonid, mida tal on õigus Lepingu kohaselt Üürileandjale esitada, 5 (viie) tööpäeva jooksul arvates päevast, mil ta sai teada või pidi saama teada sündmustest või asjaoludest, mis annavad aluse pretensiooni esitamiseks;
3.2.13 kindlustama Äriruumid 1 (ühe) kuu jooksul Lepingu jõustumisest ja esitama Üürileandjale kindlustuspoliisi ärakirja. Äriruumid peavad olema kindlustatud kogu Lepingu kehtivuse ajal vastavalt Üürileandja poolt  esitatud kindlustustingimustele. 

3.3. Üürnikul on õigus:
3.3.1 anda Äriruume osaliselt või täielikult ilma Üürileandja nõusolekuta allkasutusse juhul, kui allkasutusse andmise tähtaeg ei ületa käesoleva Lepingu tähtaega;
3.3.2 anda Äriruume osaliselt või täielikult allkasutusse ainult Üürileandja eelneval kirjalikul nõusolekul juhul, kui allkasutusse andmise tähtaeg ületab käeoleva Lepingu tähtaega. 

3.4 Üürileandjal on õigus
3.4.1  vabade ruumide olemasolul nõuda endaga  ruumide allüürilepingu sõlmimist oma põhikirjalise tegevuse läbiviimiseks samadel tingimustel, nagu Üürnik üürib ruume Üürileandjalt.

3.5. Pooltel ei ole kohustust teha Äriruumide põhikonstruktsioonide (nt katus, fassaad, aknad, välisuksed, vahelaed jne ) remonti ja muid remonditöid, mille teostamise kohustust ei ole Lepinguga pandud Üürnikule. Vajaduse tekkimisel sõlmitakse Poolte vahel nimetatud tööde teostamiseks, kulude kandmiseks ja võimalikuks kulude tasaarvestuseks eraldi kokkulepe.
4. Lepingu muutmine 
4.1. Lepingu tingimusi võib muuta Poolte kokkuleppel.
4.2. Ühe Poole esitatud kirjaliku taotluse Lepingu tingimuste muutmiseks vaatab teine Pool läbi kümne (10) kalendripäeva jooksul arvates taotluse saamise päevast. Keeldumise korral teatatakse sellest teisele Poolele koos vastavasisulise põhjendusega 5 (viie) kalendripäeva jooksul.
4.3. Lepingu muudatused ja täiendused vormistatakse kirjalikult ning kirjutatakse alla mõlema Poole poolt.

5. Lepingu lõppemine ja lõpetamine
5.1. Leping lõpeb selle tähtaja möödumisel, kui lepingut ei ole varem erakorraliselt üles öeldud, Lepingut pole pikendatud või Poolte kirjalikul kokkuleppel lõpetatud.  Leping lõpeb ka  Äriruumide hävimisel või kasutamiskõlbmatuks muutumisel.  

5.2. Pooled võivad lepingu erakorraliselt  üles öelda Lepingus või seaduses sätestatud alustel
5.3. Üürileandjal on õigus Leping ennetähtaegselt kirjaliku avaldusega üles öelda, teatades sellest Üürnikule kirjalikult 2 (kaks) kuud ette, kui Üürnik ei ole täitnud Lepingu tingimusi, alljärgnevatel juhtudel: 
5.3.1. Üürnik ei võta Üürileandjalt Äriruume vastu kokkulepitud tähtajal;
5.3.2. Üürnik kasutab Äriruume vastuolus Lepingus ettenähtud sihtotstarbega; 
5.3.3. Üürniku tegevus halvendab  Äriruumide seisundit, Üürnik ei teosta vajalikku hooldusremonti või rikub Lepingu punktis 3.2.4 toodud kohustust;  
5.3.4. Üürnik ei ole täies ulatuses tasunud Üüri  või võlgnevusele lisanduvat viivist 2 (kahe) kuu jooksul tasumise tähtaja möödumise päevast arvates;
5.4. Üürnikul on õigus Leping ennetähtaegselt kirjaliku avaldusega üles öelda, teatades sellest Üürileandjale kirjalikult 2 (kaks)  kuud ette, Kui Üürileandja ei ole täitnud Lepingu tingimusi, alljärgnevatel juhtudel: 
5.4.1. Üürileandja on viivitanud Äriruumide Üürnikule üleandmisega rohkem kui 1 (üks) kuu;
5.4.2. Üürileandja rikub muul, Lepingu punktis 5.4 sätestamata viisil oma kohustusi ning ei kõrvalda rikkumist 14 (neljateistkümne) kalendripäeva jooksul arvates vastava Üürniku kirjaliku nõude saamisest.
5.5 Üürnikul on õigus Leping ennetähtaegselt kirjaliku avaldusega üles öelda, teatades sellest Üürileandjale kirjalikult  6 (kuus)  kuud ette, juhul, kui Üürnikul kaob vajadus kasutada Äriruume kultuurilise tegevuse läbiviimiseks. 
6. Äriruumide üleandmine Lepingu lõppemisel 

6.1. Üürnik on kohustatud Lepingu viimasel kehtivuspäeval Äriruumid ja kõik selle võtmed Üürileandjale üle andma. Äriruumide vastuvõtmise kohta koostatakse kohapeal vastav akt.  Äriruum peab Üürileandjale üleandmisel olema vabastatud Üürniku varast. 
6.2. Äriruumid peavad olema Üürileandjale üleandmisel Lepingujärgsele kasutamisele vastavas seisundis arvestades normaalset kulumist (sealhulgas arvesse võttes Üürniku poolt tehtud remonti ja parendusi). Äriruumide Üürileandjale nõutavas korras üleandmisega viivitamisel kohustub Üürnik tasuma Üürileandjale kõik sellise viivitusega tekitatud kahjud.
7. Poolte vastutus

7.1. Kui Pool ei tasu Lepingust tulenevaid makseid ettenähtud maksetähtajaks, kohustub ta maksma teisele Poolele viivist 0,15 (null koma viisteist) protsenti  õigeaegselt tasumata summast iga viivitatud päeva eest. Vastava nõude esitab viivist nõudev Pool kirjalikult.
7.2. Juhul, kui Üürileandja viivitab Äriruumide Üürnikule üleandmisega üle Lepingus ettenähtud aja, kohustub ta tasuma  leppetrahvi 0,15 % (null koma viisteist) kuu Üüri suurusest iga üleandmisega viivitatud päeva eest.
 7.3. Pooled kannavad  vastutust Lepingu tingimuste täitmise eest ning on kohustatud hüvitama teisele Poolele Lepingu rikkumisega (Lepingu täitmatajätmine või mittenõuetekohane täitmine) tekitatud kahju. Pooled ei vastuta Lepingu rikkumise eest, kui rikkumine on vabandatav. Rikkumine on vabandatav kui rikkumine leidis aset vääramatu jõu tagajärjel.

8. Lepingu pikenemine

8.1. Juhul, kui üks Pool ei teata teisele Poolele 1 (üks) kuu enne Lepingu tähtaja möödumist kirjaliku teatega, et ta ei soovi Lepingu pikenemist, pikeneb edaspidi Leping samadel tingimustel 1 (ühe) aastaste tähtaegade kaupa. 
9. Teadete edastamine

9.1. Üks Pool edastab Lepinguga seotud teated lähtuvalt teise Poole Lepingus märgitud kontaktandmetest. Vastavate kontaktandmete muutusest on Pool kohustatud koheselt informeerima teist Lepingupoolt. 
9.2. Teadete edastamine toimub telefoni, e-posti või faksi teel, va juhtudel, kui Lepingus on ette nähtud teate kirjalik vorm. Kirjalikud teated saadetakse teisele Poolele posti teel tähitud kirjaga või antakse teisele Poolele üle allkirja vastu. Kirjalik teade loetakse teisele Poolele üle antuks, kui postitamisest on möödunud 3 (kolm) kalendripäeva.
9.3. Poole iga nõue teisele Poolele, mis esitatakse tulenevalt Lepingu rikkumisest, peab olema kirjalikus vormis. 
10. Lõppsätted
10.1. Äriruumide võõrandamise korral on Üürnikul Äriruumide ostmise  ostueesõigus;
10.2. Lepingust tõusetuvad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele Tartu Maakohtus.
10.3. Leping on koostatud eesti keeles kahes eksemplaris, millest kummalegi Poolele jääb üks Lepingu eksemplar. 
11. Lepingu lisad
11.1 Lisa 1 Äriruumide (hoone ja territoorium) plaanid;
11.2 Lisa 2   Äriruumide üleandmise- vastuvõtmise akt  ;                   
11.3 Lisa 3 sõlmitavate allkasutajate nimekiri ja tingimused.

12. Poolte kontaktandmed
Poolte andmed:
Üürileandja: Mittetulundusühing Tartu Spordiselts Kalev
Üürnik:          Tartu linn, Küüni 1, Tartu, 51004
                       Tel  7361 292, Fax 7361 138, e-mail Lvo@raad.tartu.ee
                       a/a 10102030230000, Ühispank 
Poolte allkirjad:
Üürileandja: _______________________	Üürnik: _______________________